D tagruma n yiskkilen yesɛan anamek, ntteqqen gar-asen s tiɣra, yezmer ad yili d isem neɣ d amyag neɣ d aferdis n tjerrumt. Ɣef waya i dnnan Lehman d Martin Berthet (2018 : 9):  Tabadut n wawal yemgarad unamek-is seg taɣult ɣer tayeḍ, ɣer temsislit anamek-is d asusru akked yimesli, deg tseddast anamek-is d tafyirt, ma deg umawal yettwasbadu-d d awal yebḍan ɣef kraḍ n yiferdisen igejdanen: talɣa d unamek akked taggayt taseddasant7 . Akken daɣen i d-yenna Boussad (2018 : 8):  Awal, d aferdis agejdan n tutlayt, ɣur-s sin n wudmawen: talɣa d unamek, awal yettili d isem, d amyag, d tanzeɣt .